RESOLUCIÓN do 19 de outubro de 2017 pola que se ordena a publicación do Acordo do Pleno do 16 de outubro de 2017 que modifica un ficheiro de datos de carácter persoal.
Consello de Contas de Galicia — III. Outras disposicións — 31/10/2017

En virtude das competencias que me corresponden conforme o artigo 10 do Regulamento de réxime interior do Consello de Contas,
Facer público o Acordo do Pleno do Consello de Contas de Galicia do 16 de outubro de 2017, polo que se aproba a modificación dun ficheiro de datos de carácter persoal, así como a súa publicación no Diario Oficial de Galicia, para a súa posterior inscrición no Rexistro da Axencia Española de Protección de Datos.
Acordo do 16 de outubro do Pleno do Consello de Contas de Galicia polo que se aproba a modificación dun ficheiro de datos de carácter persoal.
O artigo 20 da Lei orgánica 15/1999, do 13 de decembro, de protección de datos de carácter persoal, establece que a creación, modificación e supresión dos ficheiros das administracións públicas só poderán facerse por medio de disposición xeral publicada no diario oficial correspondente.
Faise preciso modificar o ficheiro de datos Xestión económica e contratación administrativa co fin de adecuar a estrutura básica de datos á finalidade e usos previstos do ficheiro.
No exercicio das competencias que ten atribuído polo artigo 7.3.b) da Lei 6/1985, do Consello de Contas, o Pleno, na súa reunión do día 16 de outubro de 2017,
Primeiro. Obxecto
Modifícase o ficheiro de datos de carácter persoal Xestión económica e contratación, creado por Acordo do Consello de Contas do 3 de xullo de 2017 (DOG núm. 141, do 26 de xullo), na epígrafe «Estrutura de datos».
Segundo. Contido
O ficheiro que se recolle no anexo deste acordo contén toda a información exixida no artigo 20.2 da Lei orgánica 15/1999, do 13 de decembro, de protección de datos de carácter persoal, e no artigo 54 do Real decreto 1720/2007, do 21 de decembro, para as disposicións de creación de ficheiros.
Terceiro. Inscrición
En cumprimento do artigo 55 do Regulamento de desenvolvemento da Lei 15/1999, o ficheiro será notificado para a súa inscrición no Rexistro Xeral de Protección de Datos no prazo de trinta días desde a publicación deste acordo do Pleno no Diario Oficial de Galicia.
Cuarto. Entrada en vigor
Este acordo entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de outubro de 2017
Ficheiros que se modifican:
Xestión económica e contratación administrativa.
Nome do ficheiro: Xestión económica e contratación administrativa.
Finalidade e usos previstos: Xestión económica, orzamentaria e contable; xestión das relacións de contratación e relación de persoas físicas ou xurídicas con quen o Consello de Contas de Galicia mantén relacións contractuais.
Colectivo afectado: persoas físicas que aparecen na xestión contable e orzamentaria do Consello de Contas de Galicia.
Procedemento de recollida de datos: o propio interesado ou o seu representante legal.
Estrutura básica do ficheiro: DNI/NIF; enderezo; teléfono; nome e apelidos; número da Seguridade Social; datos contables; datos académicos e profesionais; datos de detalles de emprego; transaccións de bens e servizos.
Cesión dos datos: AEAT.
Responsable do ficheiro: Secretaría Xeral.
Lugar do exercicio do dereito de acceso, rectificación, cancelación ou oposición: Secretaría Xeral do Consello de Contas, rúa Domingo Fontán nº 7, 15771 Santiago de Compostela.
Nivel de medidas de seguridade: básico.
Sistema de tratamento: mixto.